[{"text_idx": "#000001", "text": "Ar brezhoneg e geriadur enlinenn yezhou\u0300 ar bed en arvar"}, {"text_idx": "#000002", "text": "Ar geriadur-bev pe \u201cLiving dictionnary\u201d a zo bet lan\u0303set gant an aozadur e-maez-gouarnamant (AMG) \u201cLiving Tongues institute for endangered languages\u201d, un ensavadur Stadunanat evit ar yezhou\u0300 en arvar. A-benn fin ar bloaz e vo tu kavout ha selaou un dibab geriou\u0300 e brezhoneg el lec\u2019hienn-se, a-drugarez d\u2019ar gevredigezh Breizh-Amerika."}, {"text_idx": "#000005", "text": "D\u2019an 3 a viz Here 2022 neuze e oa bet enrollet 500 ger gant Bernez Rouz gant sikour Jean-Marie Ollivier deus studio Dizale evit ma vefe ouzhpennet ar brezhoneg e-touesk geriaouegou\u0300-bev al lec\u2019hienn. \u201cNe oa ket diaes trein\u0303 ar geriou\u0300, lavaret \u201cki\u201d evit \u201cdog\u201d da skouer. Met unan eus perzhiou\u0300 ar geriou\u0300 keltiek a zo ar c\u2019hemmaduriou\u0300. Setu hon eus enrollet bep a c\u2019her teir gwech, gant al liester ouzhpenn : ki/ar c\u2019hi/chas\u201d."}, {"text_idx": "#000006", "text": "Geriou\u0300 boutin deus ar vuhez pemdez a oa el listenn 500 ger, met souezhet eo bet ar skipailh gant un nebeud anezho : \u201ca-wechou\u0300 e oa kaoz deus birou\u0300, gwaregou\u0300... ar geriou\u0300-se a oa evel-just evit tud a vev tost deus an natur, met evidomp e oa un tamm dic\u2019hortoz !\u201d. \u201cLakaet e vo ivez un nebeud referan\u0303sou\u0300 evit ar re a fellfe dezho deskin\u0303 ar yezh\u201d, a ouzhpenn Bernez Rouz."}, {"text_idx": "#000008", "text": "Prenan\u0303 an niverenn-man\u0303 e stumm PDF (1 \u20ac) : aman\u0303Koumanantin\u0303 : aman\u0303"}, {"text_idx": "#000010", "text": "Stumm paper pe niverel, priziou\u0300 izel, formulennou\u0300 dishen\u0303vel, ..."}, {"text_idx": "#000011", "text": "Ar gazetenn en he stumm PDF da bellgargan\u0303 bep sizhun"}]